IWork

iWork er en programpakke fra Apple Inc. som inneholder et program for tekstbehandling og sideombrekking (Pages), en presentasjonspakke (Keynote) og et regneark (Numbers). De er integrert mot programmene i Apples iLife-pakke. Selv om iLife følger med alle nye Mac-maskiner må iWork kjøpes separat. En 30 dagers prøveperiodeav iWork er inkludert ved kjøp av en Mac-maskin, og hvis man kjøper en ny versjon av iLife, følger en testutgave av nyeste versjon av iWork med. iWorks tre programmer kan også kjøpes på Mac App Store for 109 kr per stk.


== Historie ==


=== iWork '05 ===
iWork '05 ble lansert 11. januar 2005 og hadde en ny versjon av Keynote (Keynote 2), og den første utgaven av Pages (Pages 1.0).


=== iWork '06 ===
Apple introduserte iWork '06 10. januar 2006 på Macworld Conference & Expo i San Francisco med nye versjoner av Pages (Pages 2) og Keynote (Keynote 3).


=== iWork '08 ===
iWork '08 ble annonsert 7. august 2007 på Apples hovedkontor i Cupertino, California. Nye versjoner av Pages (Pages 3)og Keynote (Keynote 4) ble introdusert, sammen med et nytt regneark, Numbers.


=== iWork '09 ===
iWork '09 ble annonsert 6. januar 2009 på Macworld Conference & Expo i San Francisco. Nye versjoner av Pages (Pages 4), Keynote (Keynote 5) og  Numbers (numbers 2) ble introdusert. Apple også lanserte iWork.com en webversjon av iWork.


=== iWork for iOS ===
iWork har også kommet ut på iPhone, iPod Touch og iPad. Hver enkelt applikasjon selges separat for 55 kroner.


== Innhold ==
iWork består av tre programmer: Pages, Keynote og Numbers.


=== Pages ===

Pages er et tekstbehandlingsprogram med hovedvekt på presentasjon. Det er nyttig til mange typer prosjekter utover det man kan gjøre med et vanlig tekstbehandlingsprogram. Pages kommer standard med et sett Apple-utviklede maler som bl.a. inkluderer:

Nyhetsbrev
Invitasjoner
Brevark
CVer
Utdanningsprosjekter
MarkedsføringsprosjekterI tillegg til Keynote, er Pages tett integrert med iLife-pakken. Det inkluderer et medienavigeringsvindu for å sette inn bilder, musikk og video fra iPhoto, iTunes og iMovie. Pages gir mulighet til å lagre eller eksportere til flere formater inkludert:

Pages-dokumenter (.pages)
Microsoft Word-dokumenter (.doc)
PDF (.pdf)
Web-sider (.html)
Rich Text-dokumenter (.rtf)
Rene tekst filer (.txt)


=== Keynote ===

Keynote er et program for å vise lysbilder med hovedvekt på presentasjon. Det er på mange måte likt Microsofts PowerPoint, men har en del egenskaper som er særegne for iWork-pakken. Keynote har integrasjon mot iLife-pakken ved at man ved hjelp av medienavigeringsvinduet lett kan ta inn bilder, musikk og video fra iPhoto, iTunes og iMovie. Det er også mulig å ha animasjon i lysbildefremvisninger. Keynote er har også mulighet til å kjenne igjen og lagre i mange formater inkludert:

Keynote-presentasjoner (.key)
Microsoft PowerPoint-presentasjoner (.ppt)
QuickTime-filmer (.mov), som kan være interaktive
Adobe Flash-animasjoner (.swf)
PDF-dokumenter (.pdf)
Importere alle bildeformater som QuickTime kjenner igjen, og eksportere i flere formater (.jpg, .png eller .tiff)


=== Numbers ===

Numbers er et program for å lage regneark.


== Kritikk ==
Selv om iWork retter seg mot forbrukermarkedet og støtter vanlige filformater som RTF og Microsoft Word, har tilhengere av programvare med åpen kildekode og bedre integrasjon mellom forskjellige programmer vært skuffet over den manglende støtten for OpenDocument-filer i iWork.


== Referanser ==


== Eksterne lenker ==
Offisielt nettsted 
(en) IWork – kategori av bilder, video eller lyd på Commons 
Apples iWork webside (norsk)
iWork Community Template Exchange web site
iWork Users Group (iWUG) web site Arkivert 5. mai 2007 hos Wayback Machine.
iWorkAbuser web site featuring scripts, templates, etc. to modify/extend iWork